b'\n_START_ARTICLE_\nDaniele Padelli\n_START_SECTION_\nUra\n_START_PARAGRAPH_\nPadelli edusti junioritasolla Comoa, josta Sampdoria hankki maalivahdin joukkueeseensa. Sampdoria kuitenkin lainasi h\xc3\xa4net kaudeksi 2005\xe2\x80\x932006 Serie C1:ss\xc3\xa4 pelanneeseen Pizzighettoneen. Padelli sai runsaasti peliaikaa, mutta lainan p\xc3\xa4\xc3\xa4tytty\xc3\xa4 vaihtoi seuraa. T\xc3\xa4ll\xc3\xa4 kertaa h\xc3\xa4n toimi Crotonen varavahtina kaudella 2006\xe2\x80\x932007, kunnes 12. tammikuuta 2007 Padelli siirtyi kesken kauden vuoden loppuun kest\xc3\xa4v\xc3\xa4ll\xc3\xa4 lainasopimuksella Liverpooliin. H\xc3\xa4n pelasi laina-ajallaan yhden ottelun Englannin valioliigassa Charlton Athleticia vastaan, joka p\xc3\xa4\xc3\xa4ttyi 2\xe2\x80\x932. Lainan p\xc3\xa4\xc3\xa4ttyess\xc3\xa4 8. kes\xc3\xa4kuuta 2007 Padelli lainattiin kaudeksi 2007\xe2\x80\x932008 Pisaan, jossa h\xc3\xa4n pelasi seitsem\xc3\xa4n Serie B -ottelua. Padelli sai my\xc3\xb6hemmin enemm\xc3\xa4n peliaikaa, kun h\xc3\xa4net lainattiin toiseen Serie B:ss\xc3\xa4 pelanneeseen Avellinoon._NEWLINE_2. hein\xc3\xa4kuuta 2009 Padelli siirtyi lainalle Serie A:ssa pelaavaan AS Bariin. Kauden 2011\xe2\x80\x932012 h\xc3\xa4n vietti lainalla Udinesessa, jonne siirtyi pysyv\xc3\xa4sti kaudeksi 2012\xe2\x80\x932013.'